stanford-oval/wikipedia huggingface dataset:
Tähdet, tähdet (1. tuotantokausi)
2. suora lähetys (16.3.2014)

Toisen lähetyksen teemana oli 1980-luvun pop ja vierailevana tuomarina toimi Ressu Redford. Timo Rautiainen sai vähiten ääniä ja hän putosi jatkosta.
| Järjestys | Artisti | Kappale | Tulos |
| --- | --- | --- | --- |
| 1 | Irina | ”Beat It” (Michael Jackson) | Jatkossa |

| 2 | Timo Rautiainen | ”Lähtisitkö” (Pave Maijanen) | Putosi |
| 3 | Olli Herman | ”All the Best Girls” (Bogart Co.) | Jatkossa |
| 4 | Diandra | ”Mikä fiilis” (Mona Carita) | Jatkossa |
| 5 | Stig | ”Nahkatakkinen tyttö” (Dingo) | Jatkossa |
| 6 | Vicky Rosti | ”Never Gonna Give You Up” (Rick Astley) | Jatkossa |
| 7 | Laura Pyrrö | ”Sweet Dreams” (Eurythmics) | Jatkossa |
| 8 | Jari Sillanpää | ”Forever Young” (Alphaville) | Jatkossa |
3. suora lähetys (23.3.2014)

Kolmannen lähetyksen teemana oli ooppera ja vierailevana tuomarina toimi Lilli Paasikivi. Stig sai vähiten ääniä ja hän putosi jatkosta.
| Järjestys | Artisti | Kappale | Tulos |
| --- | --- | --- | --- |
| 1 | Jari Sillanpää | Papagenon aaria ”Der Vogelfänger” (Mozart "Taikahuilu") | Jatkossa |
| 2 | Irina | Carmenin Habanera (Bizet ”Carmen”) | Jatkossa |
| 3 | Laura Pyrrö | Laurettan aaria ”O mio babbino caro” (Puccini ”Gianni Schicchi”) | Jatkossa |
| 4 | Olli Herman | Toreadorin aaria ”Votre Toast” (Bizet ”Carmen”) | Jatkossa |
| 5 | Diandra | Hanna Glavarin ”Vilja-laulu” (Lehár ”Iloinen leski”) | Jatkossa |

| 6 | Stig | Sarastron aaria ”In Diesen heil’ gen Hallen” (Mozart ”Taikahuilu”) | Putosi |
| 7 | Vicky Rosti | Azucenan aaria ”Stride la vampa” (Verdi ”il Trovatore”) | Jatkossa |
4. suora lähetys (30.3.2014)

Neljännen lähetyksen teemana oli R&B- ja Soulmusiikki ja vierailevana tuomarina toimi Sami Saari. Vicky Rosti sai vähiten ääniä ja hän putosi jatkosta.
| Järjestys | Artisti | Kappale | Tulos |
| --- | --- | --- | --- |
| 1 | Olli Herman | ”I Got You (I Feel Good)” (James Brown) | Jatkossa |
| 2 | Diandra | ”Crazy in Love” (Beyoncé) | Jatkossa |
| 3 | Laura Pyrrö | ”Ain’t No Mountain High Enough” (Diana Ross) | Jatkossa |

| 4 | Vicky Rosti | ”New Day” (Alicia Keys) | Putosi |
| 5 | Jari Sillanpää | ”Happy” (Pharrell Williams) | Jatkossa |
| 6 | Irina | ”River Deep Mountain High” (Tina Turner) | Jatkossa |
5. suora lähetys (6.4.2014)

Viidennen lähetyksen teemana oli Heavy Rock ja vierailevana tuomarina toimi Timo Kotipelto. Laura Pyrrö sai vähiten ääniä ja hän putosi jatkosta.
| Järjestys | Artisti | Kappale | Tulos |
| --- | --- | --- | --- |

| 1 | Laura Pyrrö | ”Paranoid” (Black Sabbath) | Putosi |
| 2 | Jari Sillanpää | ”Holy Diver” (Dio) | Jatkossa |
| 3 | Irina | ”Run to the Hills” (Iron Maiden) | Jatkossa |
| 4 | Diandra | ”Black Dog” (Led Zeppelin) | Jatkossa |
| 5 | Olli Herman | ”Jump” (Van Halen) | Jatkossa |
6. suora lähetys (13.4.2014)

Kuudennen lähetyksen teemoina olivat diskomusiikki sekä kilpailijoiden väliset duetot. Vierailevana tuomarina toimi Eini. Irina sai vähiten ääniä ja hän putosi jatkosta.
7. suora lähetys (20.4.2014)

Seitsemännen lähetyksen teemoina olivat musikaali sekä reggae. Vierailevana tuomarina toimivat Marco Bjurström ja Pelle Miljoona. Olli Herman sai vähiten ääniä ja hän putosi jatkosta juuri ennen finaalia.
8. suora lähetys (27.4.2014)

Kahdeksannessa lähetyksessä, eli finaalissa finalistit Diandra ja Jari Sillanpää esittivät valitsemansa kappaleen kuluneelta kaudelta, yhden oman kappaleensa sekä kappaleen teemalla "kaikkien aikojen biisi". Vierailevana tuomarina toimi Danny. Jari Sillanpää sai finaalissa 59,5 prosenttia annetuista äänistä ja voitti kilpailun.
Jaksolistaus

| Jakso | Esityspäivä | Katsojaluvut (ensiesitys) | Musiikkigenre | Vieraileva tuomari |
| --- | --- | --- | --- | --- |
| 1 | 9. maaliskuuta 2014 | 860 000  | Hip hop | Iso H |
| 2 | 16. maaliskuuta 2014 | 881 000  | 1980-luvun pop | Ressu Redford |
| 3 | 23. maaliskuuta 2014 | 873 000  | Ooppera | Lilli Paasikivi |
| 4 | 30. maaliskuuta 2014 | 775 000  | R&B & Soul | Sami Saari |
| 5 | 6. huhtikuuta 2014 | 772 000  | Heavy Rock | Timo Kotipelto |
| 6 | 13. huhtikuuta 2014 | 807 000  | Disko Duetto | Eini |
| 7 | 20. huhtikuuta 2014 | 636 000  | Musikaali Reggae | Marco Bjurström Pelle Miljoona |
| 8 | 27. huhtikuuta 2014 | 953 000  | Artistin valitsema esitys kaudelta Artistin oma kappale Kaikkien aikojen kappale | Danny |
Timo Rotonen

Timo Tapani Rotonen (s. 16. heinäkuuta 1959 Pudasjärvi) on suomalainen kenraaliluutnantti evp. Hän toimi viimeksi Puolustusvoimien sotatalouspäällikkönä Pääesikunnassa vuosina 2018–2019.
Aiemmin Rotonen toimi Puolustusvoimien logistiikkalaitoksen ensimmäisenä johtajana 2015–2017. Sitä edeltävissä tehtävissä hän on palvellut logistiikkapäällikkönä Pääesikunnassa, huoltopäällikkönä Maavoimien esikunnassa, esikuntapäällikkönä Puolustusvoimien/Maavoimien materiaalilaitoksen esikunnassa, komentajana Helsingin ilmatorjuntarykmentissä, Oriveden asevarikon päällikkönä, vanhempana osastoupseerina Helsingin ilmatorjuntarykmentissä, osastopäällikkönä Ilmatorjuntakoulussa ja patterinpäällikkönä Oulun ilmatorjuntapatteristossa.
Rotosella on kokemusta YK:n rauhanturvatehtävissä (UNPREDEP) entisessä Jugoslavian tasavallassa Makedoniassa, jossa hän toimi Pohjoismaiden yhteisessä pataljoonassa (NORDBAT) pataljoonaupseerina sekä tarkkailijaoperaation apulaiskomentajana (UNTSO) Lähi-idässä.
Rotonen valmistui Sotakorkeakoulusta vuonna 1991.
Hän on opiskellut Italiassa NATO Defense Collegessa ja Yhdysvalloissa Naval Postgraduate Schoolissa. Rotonen ylennettiin prikaatikenraaliksi vuonna 2012, kenraalimajuriksi vuonna 2014 ja kenraaliluutnantiksi 2018. Hän jäi reserviin vuoden 2019 lopusta.
Reserviin jäätyään hän on toiminut useiden yritysten hallitustehtävissä (Leijona Catering Oy ja Millog Oy) sekä asiantuntijana puolustusmateriaaliteollisuuteen liittyvissä selvityksissä.
Left 4 Dead 2

| Left 4 Dead 2 |
| --- | --- |

Kehittäjä:  Valve Corporation
Julkaisija:  Valve Corporation
Jakelija:  Steam Electronic Arts
Ohjaaja:  Erik Johnson
Tuottaja:  Gabe Newell
Suunnittelija:  Mike Booth
Käsikirjoittaja:  Chet Faliszek
Säveltäjä:  Mike Morasky
Pelisarja:  Left 4 Dead
Pelimoottori:  Source
Julkaistu:  NA 17. marraskuuta 2009EU 20. marraskuuta 2009
Lajityyppi:  ensimmäisen persoonan ammuntapeli, selviytymiskauhupeli
Pelimuoto:  yksinpeli, moninpeli
Ikäluokitus:  BBFC: 18 CERO: Z ESRB: M  Virheellinen ESRB-arvo OFLC: 15+ PEGI: 18 USK: 18+
Alusta:  Linux, Xbox 360, Microsoft Windows ja macOS
Jakelumuoto:  DVD, Steam-lataus
Vaatimukset:  Minimi Suoritin: Pentium 4 3.0GHz Muisti: 1Gt (XP), 2Gt (Vista) Kiintolevy: 7,5Gt Näytönohjain: ATI X800, NVidia 6600 
Lisää peliartikkeleitaVideopelien teemasivulla
Infobox OK     : 
Left 4 Dead 2 (lyh. L4D2) on Valve Corporationin kehittämä ja julkaisema ensimmäisen persoonan ammuntapeli ja selviytymiskauhupeli. Peli on julkaistu vuonna 2009 Microsoft Windowsille ja Xbox 360:lle ja myöhemmin OS X:lle ja Linuxille. Pelissä on vihollisten käyttäytymistä ohjaava AI Director 2.0 (suom. Ohjaaja), joka osaa muuttaa säätä ja muokata kenttien kulkureittejä. Peli esitettiin E3 2009 -messuilla, ja se on jatko-osa vuoden 2008 pelille Left 4 Deadille.
Pelaaminen

Left 4 Dead 2 on ensimmäisen persoonan ammuntapeli. Peliä voi pelata yksinpelinä, jolloin pelaaja ohjaa yhtä neljästä selviytyneestä pelihahmosta, ja muita kolmea ohjaa tekoäly. Myös zombihahmot toimivat tekoälyn ohjaamina. Pelissä on myös kuusi eri moninpelitilaa.
Pelissä tulee ohjata selviytyjät onnistuneesti turvahuoneeseen (engl. Saferoom) saastuneita kuhisevien kenttien läpi. Kenttä läpäistään, kun vähintään yksi selviytyjistä pääsee elävänä sisälle turvahuoneeseen. Selviytyjillä on käytössään ensisijainen ase, kuten automaattinen haulikko, rynnäkkö- tai tarkkuuskivääri. Heillä on myös automaattisesti käytössään yksi pistooli toissijaisena aseenaan ja voivat valita sen tilalle toisen pistoolin, Magnumin tai lyömäaseen kuten palokirveen tai pesäpallomailan. Pelaajilla on myös tilaa molotoville, putkipommille tai Boomerin muunnellulle sappinestepurkille. Pelaajan täytyy aika ajoin käyttää ensiapupakkausta sekä väliaikaisesti parantavia särkylääkkeitä tai adrenaliinia kohentaakseen olotilaansa. Pelaajan voi nyt myös elvyttää defibrillaattorilla. Pitkin kenttiä löytyy myös erilaisia kannettavia esineitä, kuten bensiinikanistereita ja propaanisäiliöitä.
Versuksessa pelaaja kykenee ottamaan ohjat yhdestä erikoissaastuneesta. Kaikilla niillä on oma erikoistaito, jota hyödyntäen ne yrittävät estää selviytyjiä pääsemästä turvahuoneeseen. Käytettyään erikoistaitoaan saastuneet joutuvat odottamaan hetken, että pystyvät käyttämään niitä uudestaan. Kuoltuaan pelaaja ilmestyy uudestaan peliin sekuntien kuluttua, ja peli valitsee tälle sattumanvaraisen saastuneen jolla pelata.
Pelimuodot

Yksinpelissä (engl. Single Player) pelattavaksi hahmoksi valitaan yksi neljästä selviytyjästä. Kolmea muuta selviytyjää ohjaa pelin tekoäly. Pelaajan hahmon kuollessa taso alkaa alusta.
Kampanja (engl. Campaign) on lähes samanlainen pelimuoto kuin yksinpeli, mutta ainoana erona on pelaajan mahdollisuus pelata internetin välityksellä muiden pelaajien kanssa.
Versus-moodissa selviytyjät ja erikoissaastuneet pelaavat toisiaan vastaan internetin välityksellä. Kummallakin puolella voi olla neljä pelaajaa. Erikoissaastuneiden (engl. Special Infected) tarkoitus on estää selviytyjien pääsy turvataloon omia erikoiskykyjä käyttäen. Tavalliset zombit ja Witch ovat tekoälyn ohjauksessa.
Selviytymisessä (engl. Survival) pelaajat yrittävät selvitä mahdollisimman pitkään jatkuvia saastuneiden aaltoja vastaan. Moodissa voi saavuttaa kolme mitalia; neljän minuutin kohdalla pronssimitalin, kahdeksan minuutin kohdalla hopeamitalin ja kymmenen minuutin kohdalla kultaisen mitalin.
Peliin on lisätty neljä uutta pelimuotoa edellisten lisäksi; keräys, (engl. Scavenge) realismi (engl. Realism), realismiversus ja mutaatiot (engl. Mutation).
Keräilyssä idea on sama kuin versuksessa, mutta selviytyjien tulee lisäksi kerätä mahdollisimman monta polttoainekanistereita ja täyttää generaattori erikoissaastuneiden yrittäessä estää heitä. Keräilyssä on aikaraja, jonka jälkeen puolet vaihtuvat.
Realismi lisää haastavuutta pelaamiseen. Tarvikkeiden, objektien ja selviytyjien ääriviivat on poistettu ja pelaaja ei kykene näkemään kanssapelaajia seinien läpi. Selviytyjien pelastaminen huoneista on mahdotonta ja pelaajan kuollessa tämä kuolee pysyvästi koko kentän ajaksi, päästeen mukaan peliin vasta seuraavassa tasossa tai mikäli tämä elvytetään defibrilaattorilla. Saastuneet kestävät enemmän osumia kuin normaalisti, ja Witch tappaa pelaajan yhdellä lyönnillä (poikkeuksena pelattaessa helpoimmalla vaikeustasolla).
Realismiversus on versus-moodi, johon on lisätty realismi. Poikkeuksena on, että erityissaastuneet näkevät selviytyjien ääriviivat.
Mutaatiot ovat "The Passing" -DLC:n kanssa tulleet, viikoittain vaihtuneet pelimuodot. Mutaatioissa on useita eri virallisia sekä pelaajien luomia pelimuotoja. Mutaatioissa on mahdollista pelata aina yhdestä kahdeksaan pelaajaan. Mutaatioissa on usein jotain normaalista pelistä poikkeavaa, kuten esim. ensiapupakkausten puuttuminen, pelkkien erikoissaastuneiden kanssa kamppailu tai oman tukikohdan rakennus selviytymistä varten. Mutaatioita julkaistiin aluksi yksi kerrallaan, mutta ovat kaikki nykyään vapaasti pelattavissa.
Tarina

Vaarallisen kulkutaudin puhjettua Yhdysvalloissa neljä taudilta säästynyttä selviytyjää yrittää selvitä osavaltiosta toiseen kohti pelastusta.
Tarina > Selviytyjät

Tarinassa esitellään neljä pelattavaa selviytyjää.
Nick on 35-vuotias pessimistinen uhkapeluri ja huijari.
Coach on 44-vuotias yläkoulun jalkapallovalmentaja.
Ellis on 23-vuotias hölösuinen mekaanikko.
Rochelle on 29-vuotias paikallisen televisiokanavan reportteri.
Kaikki neljä ovat pelin taudille immuuneja, mutta sitä kantavia ja tietämättään levittäviä selviytyjiä (engl. The Carriers). Pelattavien hahmojen lisäksi pelissä esiintyy muutamia taudilta säästyneitä ihmisiä jotka auttavat selviytyjiä etenemään, sekä lisäosassa "The Passing" esiintyy edellisen osan neljä selviytyjää Louis, Francis, Zoey ja Bill.
Tarina > Infektio

Pelin infektio  "Green Flu" (suom. "Viherinfluenssa") on saastuttanut maailman väestöstä suuren prosentin. Virukselle altistuneet menettävät vapaan tahtonsa, joutuvat silmittömän raivon valtaan ja näkevät vääristyneitä hallusinaatioita terveistä ihmisistä kokien heidät vaarallisina ja uhkana. Sairastuttuaan ihminen alkaa metsästämään eläviä ihmisiä aikeinaan tappaa tai tartuttaa heidät. Virus on tehnyt osasta ihmisistä toinen toistaan vaarallisimpia villipetoja, ja pelaajien yhteistyö on välttämätöntä selviytymisen kannalta.
Tarina > Tavalliset ja epätavalliset saastuneet

Tavalliset saastuneet (engl. Common Infected) ovat pelin yleisimpiä vihollisia. Tavalliset saastuneet tunnistaa helposti kalpeasta ihostaan, verisestä ruumiistaan sekä jatkuvasta vaikeroinnista ja äännähtelystä. Ne liikkuvat yksinään tai ryhmissä. Pelaajan havaitessaan ne alkavat juosta tätä päin, ja mahdollisuuksien mukaan hakata ja potkia tätä. Saastuneet ovat erittäin ketteriä ja sitkeitä, eivätkä aina kuole niin helposti kuin olettaisi. Lauma (engl. horde) on suuri joukko tavallisia saastuneita, jotka ilmestyvät satunnaisesti esimerkiksi kovien äänien soidessa. Kun lauma ilmestyy suurena joukkona, se on vaikea päihittää ja hidastaa pelaajaa saartamalla tämän. Pelissä tavataan myös epätavallisia saastuneita (engl. Uncommon Infected) joilla on ammattiin tai olosuhteisiin liittyvä erikoisominaisuus. Esimerkiksi kuulosuojaimiin sonnustautuneet saastuneet eivät kuule putkipommien ääntä, ja klovniasuun pukeutuneet saastuneet houkuttelevat vinkuvilla asusteillaan enemmän kaltaisiaan peräänsä. Ne kestävät enemmän osumia kuin tavallinen saastunut. Joiltakin pätavallisilta saastuneilta saa myös tarvikkeita kuten ensiapupakkauksia, lyömäaseita ja putkipommeja. Jokaisessa kampanjassa tavataan vähintään yksi epätavallinen saastunut.
Tarina > Erikoissaastuneet

Osa tautiin saastuneista muuttui tavallisten sijaan erikoissaastuneiksi. Niitä on yhteensä kahdeksaa eri lajia, ja joilla kaikilla on oma erikoistaitonsa. Erikoissaastuneet kykenevät kontrolloimaan itseään, ja esimerkiksi piiloutuvat mikäli ovat vaarassa kuolla eivätkä reagoi putkipommeihin. Erikoisaastuneet kestävät enemmän osumia kuin tavalliset saastuneet. Samat erikoissaastuneet kuin ensimmäisessä osassa esiintyvät myös jatko-osassa mutta niissä on ulkonäöllisiä muutoksia.
Hunter on huppariin ja verkkareihin pukeutunut erityisen ketterä erityissaastunut, joka tappaa selviytyneitä kaatamalla ne maahan ja repien kynsillään sekä hampaillaan heitä riekaleiksi. Pystyy hyppäämään pitkälle.
Smoker on erikoissaastunut, jolla on pitkä kieli. Se vangitsee kielellään selviytyneen ja pitää häntä paikoillaan saastuneiden hyökätessä hänen kimppuunsa.
Boomer on ylipainoinen, kasvaimia täynnä oleva erikoissaastunut, joka oksentaa tavallisia saastuneita houkuttelevaa mahahappoa. Myös naispuolisia boomereita, fanien keskuudessa kutsuttuja "Boometteja" esiintyy.
Tank on suurin ja vaarallisin erikoissaastunut. Erittäin vahva, ja on kykeneväinen kaatamaan koko tiimin yksin.
Witch on naispuolinen erikoissaastunut, jonka tunnistaa nyyhkytyksestä ja itkemisestä. Jos sen säikäyttää, se raatelee pitkillä kynsillään säikäyttäjän. Pelissä esiintyy yksinään harhailevia Witchejä edellisen pelin istuvien Witchien lisäksi.
Edellisen osan saastuneiden lisäksi pelissä esitellään kolme uutta saastunutta; Jockey, Spitter ja Charger. Uusia saastuneita syntyi viruksen mutatoituessa jatkuvasti.
Jockey on pienin saastuneista. Sillä on päällään hihaton t-paita sekä shortsit, ja sen tunnistaa mielipuolisesta naurustaan. Jockey yrittää hypätä ihmisen selkään ja ohjata tätä vaarallisiin paikkoihin, kuten zombilauman keskelle.
Spitter on raskaana ollut nainen joka sylkee polttavaa mahahappoa ihmisten päälle. Spitterin tunnistaa jatkuvasta kitumisen äänistä ja vinkumisesta. Spitter yleensä avustaa muita zombeja, jotka ovat saaneet ihmisen nalkkiin tai kaatumaan.
Charger on haalareihin pukeutunut, jättiläismäisen käden omistava saastunut. Se syöksyy ihmisiä kohti ja saadessaan heidät kiinni alkaa hakata heitä maata vasten jommankumman kuolemaan saakka. Käydessään päälle Charger voi iskun voimasta lennättää ihmisiä ilmoille saaden heidätkin tapettua. Chargerin tunnistaa lehmän kaltaisesta ammunnan äänistä.
Tarina > Juoni

Selviytyjien tulee selvitä Savannahista aina New Orleansiin asti erilaisten "tasojen" kautta. Vastassa on muun muassa saastuneita ja erikoissaastuneita.
Viikko ensimmäisen pelin tapahtumien jälkeen uudet selviytyjät, Nick, Ellis, Coach ja Rochelle aloittavat matkansa Savannahista evakuointiin tarkoitetun hotellin katolta. He yrittävät tuloksetta huutaa pelastajia palaamaan. Näin selviytyjät päättävät ottaa suunnan kohti läheistä ostoskeskusta, jossa kuuleman mukaan on evakuointipaikka. Ostoskeskuksesta löytyy auto, jonka tankattuaan he ajavat ulos ostoskeskuksesta kohti New Orleansia. Ellis kertoo, etteivät he voi enää jatkaa matkaa autolla edessä olevien pysähtyneiden autojen takia. Selviytyjät jatkavat matkaansa hylätyn motellin läpi huvipuiston portille. Kun selviytyjät saavat huvipuistossa olevan soittolavan pyrotekniikat päälle, heidän pitää selviytyä kahdesta tankista ennen kuin helikopteri tulee.
Selviytyjät pelastanut helikopteri putoaa, koska sen lentäjä saastuu lennon aikana. Selviytyjät ovat tietämättään taudille immuuneja kantajia. He lähtevät suon läpi kohti kartanoa, josta heidät on luvattu evakuoida. Kartanon radiosta selviytyjät kuulevat vanhalta laivakapteeni Virgililtä kehotuksen linnoittautua hetkeksi, kunnes hän on päässyt paikalle. Lopulta selviytyjät hyppäävät laivaan ja pakenevat. Virgil kertoo selviytyjille, että hän tarvitsee lisää dieseliä päästäkseen New Orleansiin asti. Haettuaan polttoainetta selviytyjät hyppäävät jälleen laivaan, ja matka New Orleansiin jatkuu. Virgil jättää selviytyjät rantaan, josta heidän pitää jatkaa sillalle, jonka luona on evakuointi. Selviytyjien matka vie ranskalaiskorttelien lävitse hautausmaalle asti. Valitettavasti toinen evakuointijoukkue on jo lähtenyt ja selviytyjien täytyy ylittää silta, joka on romahtamaisillaan. Kun selviytyjät ovat päässeet sillan toiselle puolelle ja helikopterin kyytiin, silta räjäytetään.
Ääninäyttelijät

| 0 | 1 | 2 |
| --- | --- | --- |
|  Chad L. Coleman  | … |  Coach   |
|  Hugh Dillon  | … |  Nick   |
|  Eric Ladin  | … |  Ellis   |
|  Rochelle Aytes  | … |  Rochelle   |
Vastaanotto

Peli on saanut V2.fin arvostelussa neljä tähteä viidestä.
Aiheesta muualla

Left 4 Dead 2 MobyGamesissa (englanniksi)
Left 4 Dead 2 Internet Movie Databasessa (englanniksi)
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Valve Corporationin kehittämät videopelit
| --- | --- |
Half-Life:   Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:   Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:   Day of Defeat  Day of Defeat: Source 
Team Fortress:   Team Fortress Classic  Team Fortress 2 
Left 4 Dead:   Left 4 Dead  Left 4 Dead 2 
Portal:   Portal  Portal 2 Sixense Perceptual Pack 
Muut:   Deathmatch Classic  Ricochet  The Orange Box  Dota 2 
Kuvankaappaus pelin New Orleansiin sijoittuvasta kampanjasta. Alhaalla näkee sekä pelaajan että joukkueen jäsenten terveyden, ja oikealla oman tavaraluettelon ja ammukset.
Yhdysvaltain presidentinvaalit 1832

{
Yhdysvaltain presidentinvaalit 1832 olivat 12:nnet Yhdysvaltain presidentinvaalit. Ne järjestettiin 2. marraskuuta – 5. joulukuuta 1832. Vaaleissa istuva presidentti Andrew Jackson demokraattisesta puolueesta voitti kansallisrepublikaanien Henry Clayn.
Tulokset

Yhdysvaltain presidentinvaalit 1832
| Presidenttiehdokas | Presidenttiehdokas | Puolue | Kotiosavaltio | Kansanäänet> Määrä | Kansanäänet>  % | Valitsijamiesäänet |
| --- | --- | --- | --- | --- | --- | --- |

|  | Andrew Jackson | Demokraatit | Tennessee | 701 780 | 54,2 | 219 |
|  | Henry Clay | Kansallisrepublikaanit | Kentucky | 484 205 | 37,4 | 49 |
|  | John Floyd | Mitätöijät | Virginia | – | – | 11 |
|  | William Wirt | Vapaamuurarien vastustajat | Maryland | 100 715 | 7,8 | 7 |
| Muut | Muut | Muut | Muut | 7 273 | 0,6 | – |

| Yhteensä | Yhteensä | Yhteensä | Yhteensä | 1 293 973 | 100 | 286 |
| Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | 144 |
↑  Kaksi Marylandin valitsijamiestä ei äänestänyt.
1 2  66 706 pennsylvanialaista äänesti Union-ehdokaslistaa, joka edusti sekä Claytä että Wirtiä. Nämä äänet annettiin Wirtille.
↑  Kaikki Floydin äänet tulivat Etelä-Carolinasta, jonka valitsijamiehet valittiin osavaltion lainsäädäntöelinten avulla kansanäänten sijaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States presidential election, 1832
Käännös suomeksi
Klaus Zähringer

| Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Maa:   Saksa> Miesten ammunta. |
| --- | --- | --- | --- |
|  Pronssia | Rooma 1960 | 50 m pienoiskivääri, asennot |  |
Klaus Zähringer (17. lokakuuta 1939 Kaliningrad – 9. kesäkuuta 2024 Wiesbaden) oli Saksaa ja Länsi-Saksaa edustanut ampuja. Hän kilpaili kolmissa perättäisissä kesäolympialaisissa vuosina 1960–1968. Kesäolympialaisissa 1960 Roomassa hän sai 50 metrin pienoiskiväärin asentokilpailussa pronssia pistemäärällä 1139.
Megalodon

| Megalodon |
| --- | --- |
 Malli Megalodonin leuasta
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Sillihaikalat Lamniformes
Heimo::  †Otodontidae
Suku::  †Otodus
Laji::  megalodon
Kaksiosainen nimi
 † Otodus megalodon  (Agassiz, 1843) 
Synonyymit
 Carcharias megalodon Agassiz, 1843 Carcharocles megalodon (Agassiz, 1843) 
Katso myös
   Megalodon Wikispeciesissä   Megalodon Commonsissa 
Infobox OKNimi-testi OK: 
Megalodon eli suurihammashai (Otodus megalodon) on suuri esihistoriallinen hailaji. Megalodon saattoi kasvaa 18–20-metriseksi ja 50 tonnin painoiseksi. Ne elivät trooppisissa merissä. Vanhimmat fossiilit ovat noin 16 miljoonan vuoden takaa mioseenikauden keskivaiheilta, viimeiset noin 2,6 miljoonan  vuoden ikäisiä plioseenin lopulta. Megalodonien pääravintona olivat sen aikaiset valaat ja kookkaat kalat. Se kuoli sukupuuttoon jääkauden seurauksena noin 2,6 miljoonaa vuotta sitten.